Un șofer din Alba a murit într-un accident grav petrecut pe DN 14, între Mediaș și Sibiu. Din primele date, acesta ar fi încercat să traverseze calea ferată pe culoare roșie. Mașina a fost lovită de un tren.
Potrivit IPJ Sibiu, accidentul deosebit de grav s-a produs pe DN 14, km. 27, la trecerea cu calea ferată dintre localitățile Ruși și Șeica Mare.
Din primele cercetări efectuate a rezultat că un bărbat în vârstă de 38 de ani, din jud. Alba conducea o autoutilitară dinspre Mediaș spre Sibiu. Era singur în mașină.
Acesta nu ar fi respectat semnificația culorii roșu a semaforului instalat la trecere. A pătruns pe calea ferată și a fost lovit de un tren de persoane care circula dinspre Sibiu spre Mediaș.
Autovehiculul a fost proiecat în afara părții carosabile.
Potrivit ISU Sibiu, la fața locului s-au deplasat trei echipaje SMURD dintre care unul cu medic și mașina medicului de urgentă.
Bărbatul în vârstă de 38 de ani de afla în stop cardio-respirator. Din păcate, în ciuda eforturilor depuse, acesta nu a răspuns manevrelor de resuscitare. Medicul prezent la fața locului a declarat decesul.
Pasagerii din tren și mecanicul trenului, un bărbat în vârstă de 64 de ani, din jud. Cluj, nu au suferit vătămări corporale.
În zonă se circulă îngreunat.
Potrivit unor surse, bărbatul care și-a pierdut viața era din localitatea Gârbova.
Urmăriți Alba24.ro și pe Google News
Dacă ți-a plăcut articolul: